ลดแล้วภาษีประกันสุขภาพ
กระทรวงการคลังออกประกาศลดหย่อนภาษีประกันสุขภาพได้ปีละ 1.5 หมื่น รวมกับประกันชีวิตไม่เกิน 1 แสนบาท
9 ธ.ค. 2560

กระทรวงการคลังออกประกาศลดหย่อนภาษีประกันสุขภาพได้ปีละ 1.5 หมื่น รวมกับประกันชีวิตไม่เกิน 1 แสนบาทนายอภิศักดิ์ ตันติวรวงศ์ รมว.คลัง ได้ออกตามความในประมวลรัษฎากรว่าด้วยการยกเว้นภาษี สำหรับเงินได้เท่าที่ผู้มีเงินได้จ่ายเป็นเบี้ยประกันภัยในปีภาษี ให้แก่บริษัทประกันชีวิตหรือบริษัทประกันวินาศภัยที่ประกอบกิจการใน ราชอาณาจักรสำหรับการประกันสุขภาพของ ผู้มีเงินได้ตามจำนวนที่จ่ายจริง แต่ไม่เกิน 1.5 หมื่นบาท ซึ่งเมื่อรวมกับค่าลดหย่อนประกันชีวิตแล้วต้องไม่เกิน 1 แสนบาทสำหรับเบี้ยประกันภัยสุขภาพที่ได้จ่ายตั้งแต่วันที่ 1 ม.ค. 2560 สามารถ นำมาหักลดหย่อนได้ ที่จะเริ่มมีการยื่นแบบและชำระภาษีต้นปี 2561 มาตรการนี้ เป็นการส่งเสริมให้ประชาชนที่มีรายได้ทำ ประกันสุขภาพ ซึ่งจะเป็นการลดการรักษาพยาบาลของบัตรทองและประกันสังคมให้ลดลง เป็นการประหยัดงบประมาณของประเทศได้มากขึ้น"การให้นำรายจ่ายทำประกันสุขภาพหักลดหย่อนภาษีได้ 1.5 หมื่นบาท ได้ประโยชน์กันทุกฝ่าย ทั้งคนทำประกัน บริษัทประกัน และรัฐบาลก็ประหยัด งบประมาณ" นายอภิศักดิ์ กล่าวทั้งนี้ ที่ผ่านมา ประกันสุขภาพซึ่งเป็นส่วนหนึ่งของประกันชีวิตสามารถลดหย่อนภาษีได้ทั้งหมด แต่ภายหลังมีการตีความว่าประกันสุขภาพไม่ได้เป็นประกันชีวิต ทำให้หักลดหย่อนภาษีไม่ได้ ซึ่งบริษัทประกันได้เรียกร้องกับรัฐบาลมาตลอด ให้ประกันสุขภาพสามารถหัก ลดหย่อนเหมือนประกันชีวิต เป็นการ ส่งเสริมให้ประชาชนทำประกันดูแลรักษา ตัวเอง ไม่เป็นภาระกับงบประมาณอย่างไรก็ตาม ในปี 2561 รัฐบาลเตรียมออกมาตรการลดหย่อนภาษีจากการท่องเที่ยวในชุมชนและท้องถิ่น คาดว่า จะหักลดหย่อนได้ 1.5 หมื่นบาท/ปี โดยให้ท่องเที่ยวได้ทั้งปี 2561 เนื่องจากต้อง การกระตุ้นเศรษฐกิจฐานรากให้ขยายตัวมากที่สุด